CELEX: 31977L0096
Language: mt
Date: 1976-12-21 00:00:00
Title: Id-Direttiva tal-Kummissjoni tal-21 ta’ Diċembru 1976 dwar l-eżami għat-trichinae (trichinella spiralis) ma’ l-importazzjoni minn terzi pajjiżi ta’ laħam frisk li ġej minn ħanżir domestiku

Avviż Legali Importanti

|

31977L0096

Official Journal L 026 , 31/01/1977 P. 0067 - 0077 Finnish special edition: Chapter 3 Volume 8 P. 0041  Greek special edition: Chapter 03 Volume 17 P. 0042  Swedish special edition: Chapter 3 Volume 8 P. 0041  Spanish special edition: Chapter 03 Volume 11 P. 0156  Portuguese special edition Chapter 03 Volume 11 P. 0156 

		Id-Direttiva tal-Kummissjonital-21 ta’ Diċembru 1976dwar l-eżami għat-trichinae (trichinella spiralis) ma’ l-importazzjoni minn terzi pajjiżi ta’ laħam frisk li ġej minn ħanżir domestiku(77/96/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra d-Direttiva tal-Kunsill 72/462/KEE tat-12 ta’ Diċembru 1972 dwar il-problemi ta’ l-ispezzjonar tas-saħħa u veterinarji ma’ l-importazzjoni ta’ annimali ta’ l-ifrat u ħnieżer u laħam frisk minn terzi pajjiżi [1], kif l-aħħar emendat bid-Direttiva 75/379/KEE [2], u b’mod partikolari l-Artikolu 21 tagħha,Wara li kkunsidra l-proposta mill-Kummissjoni,Billi fid-Direttiva 72/462/KEE il-Kunsill ipprovda fl-Artikolu 21 kif jiġi stabbilit il-metodu u l-proċeduri meħtieġa biex tinstab il-preżenza tat-trichinae fil-laħam frisk tal-majjal;Billi l-applikazzjoni tad-Direttiva 72/462/KEE ma jkollhiex l-effetti mixtieqa kemm-il darba jeżistu differenzi bejn l-Istati Membri rigward il-garanziji meħtieġa dwar id-detezzjoni tat-trichinae ma’ l-importazzjoni tal-laħam frisk minn terzi pajjiżi; billi huwa għalhekk meħtieġ li jiġu stabbiliti l-arranġament tal-Komunità f’dan il-qasam;Billi, sabiex tkun protetta s-saħħa tal-konsumatur, hemm bżonn li l-laħam frisk tal-majjal għandu jkun sistematikament suġġett għal eżami bl-użu ta’ metodi li huma rikonoxxuti bħala effettivi, sabiex ikun eliminat il-laħam li fih it-trichinae;Billi meta l-eżami għandu jsir f’pajjiż terz li jesporta, irid isir f’biċċeriji li jħarsu ċerti kondizzjonijiet u li fihom, b’mod partikolari, laboratorju ta’ eżami pprovdut b’tagħmir addattat;Billi sabiex ikunu jistgħu jintgħarfu l-kampjuni tal-laħam eżaminati minn dawk mhux eżaminati hemm bżonn li jiġu pprovduti mezzi biex titwaħħal marka speċjali mal-laħam li kien eżaminat b’riżultat negattiv;Billi għandu jkun hemm proċedura li twaqqaf ko-operazzjoni mill-viċin u effettiva bejn il-Kummissjoni u l-Istati Membri biex tara jekk ikunx konsiljabbli li l-istabbilimenti fil-pajjiżi terzi jitħallew iwettqu dan l-eżami jew li jaħdmu fuq il-laħam eżaminat; billi għandu wkoll ikun hemm proċedura biex id-disposizzjonijiet tekniċi b’mod partikolari rigward il-metodi ta’ eżami, il-ħtiġijiet dwar il-laboratorji li jridu jagħmlu l-eżami u l-proċedura biex il-laħam eżaminat ikun immarkat ikunu aġġornati skond il-progress tekniku u ma’ l-esperjenza miksuba;Billi l-Istati Membri għandhom jitħallew idaħħlu l-laħam frisk li ma kienx eżaminat għat-trichinae fil-pajjiż terz li qed jesporta, kemm-il darba dan il-laħam, jgħaddi minn trattament tal-kesħa, li jiżgura li xi trichinae li tista’ tkun preżenti ma tibqax perikoluża, jew fil-pajjiż terz li qed jesporta, jew fl-Istat Membru li l-laħam huwa maħsub għalih; billi dan it-trattament għandu xorta waħda jsir skond ċerti proċeduri definiti sew u l-istabbilimenti li jħarsu ċerti kondizzjonijiet,ADOTTA DIN ID-DIRETTIVA:Artikolu 1Id-definizzjonijiet użati f’din id-Direttiva huma dawk li jinsabu fid-Direttiva 72/462/KEE.aktar minn hekk:(a) "laħam frisk" ifisser laħam frisk tal-ħanżir domestiku;(b) "eżami" tirreferi għall-eżami biex tinstab il-preżenza tat-trichinae fil-laħam frisk.Artikolu 21. Sabiex jiddaħħal fil-kummerċ ta’ bejn il-Komunità, il-laħam frisk li ġej minn pajjiżi terzi li fih il-muskoli ta’ l-iskeletru (muskoli mtarrża) għandu jkun eżaminat taħt is-superviżjoni u r-responsabbiltà ta’ veterinarju uffiċjali.2. L-eżami għandu għandu jsir skond wieħed mill-metodi li hemm ipprovduti fl-Anness I, fuq il-karkassa kollha jew, fin-nuqqas ta’ dan, fuq kull nofs karkassa, kwart ta’ karkassa jew biċċa li se tkun importata fil-Komunità.3. L-eżami għandu jsir f’biċċerija approvata fil-pajjiż li qed jesporta skond l-Artikolu 4 tad-Direttiva 72/462/KEE u awtorizzata li twettaq dan l-eżami skond l-Artikolu 4 ta’ din id-Direttiva.4. L-eżami għandu jsir qabel il-marka tas-saħħa li hemm ipprovduta fil-Kapitolu X ta’ l-Anness B tad-Direttiva 72/462/KEE.5. Jekk mhux possibbli li l-eżami jsir fil-pajjiż li qed jesporta, l-Istat Membru li l-laħam frisk huwa maħsub għalih jista’ jawtorizza l-importazzjoni tiegħu kemm-il darba l-eżami jsir fit-territorju tiegħu fil-ħin ta’ l-ispezzjoni tas-saħħa pubblika kif hemm ipprovdut fl-Artikolu 24(2) tad-Direttiva 72/462/KEE, f’post ta’ spezzjoni skond it-tifsira ta’ l-Artikolu 27(1)(b) ta’ dik id-Direttiva.6. (a) jekk ir-riżultat ta’ l-eżami huwa fin-negattiv, il-laħam frisk għandu jkun immarkat minnufih wara l-eżami, skond l-Anness III.(b) fil-każ ta’ stampar bil-linka, l-użu għandu jsir b’kulur skond it-tifsira ta’ l-Artikolu 17(3) tad-Direttiva 72/462/KEE.Artikolu 31. B’mod ta’ deroga mill-Artikolu 2, l-Istat Membru li għalih huwa maħsub jista’ jawtorizza l-eżenzjoni mill-eżami l-laħam frisk minn ċerti pajjiżi terzi jew partijiet mit-tali pajjiżi, kemm-il darba jkun iffriżat skond id-disposizzjonijiet ta’ l-Anness IV.2. Dan it-trattament isir fi stabbiliment li jinsab fil-pajjiż terz li qed jesporta u deskritt fl-Artikolu 4(1).L-iffriżar fil-pajjiż terz li qed jesporta għandu jkun is-suġġett taċ-ċertifikazzjoni mill-veterinarju uffiċjali fuq iċ-ċertifikat tas-saħħa li jakkumpanja l-laħam, kif riferut fl-Artikolu 22(3) tad-Direttiva 72/462/KEE.3. Jekk it-trattament ma sarx fil-pajjiż terz li qed jesporta, għandu jsir fil-post ta’ l-ispezzjoni kif deskritt fl-Artikolu 2(5).L-iffriżar fl-Istat Membru għandu jkun is-suġġett taċ-ċertifikazzjoni mill-veterinarju uffiċjali fuq iċ-ċertifikati li jakkumpanjaw il-laħam, kif riferut fl-Artikolu 25 tad-Direttiva 72/462/KEE.Artikolu 41. L-awtorizzazzjoni għal biċċerija biex tagħmel l-eżami u għall-impjant biex iqatta’ jew ineħħi l-għadam minn mal-laħam li għadda minn tali eżami, jew l-awtorizzazzjoni biex isir it-trattament ta’ l-iffriżar riferut fl-Artikolu 3, għandhom ikunu deċiżi skond il-proċedura msemmija fl-Artikolu 9. flimkien mal-ħtiġijiet ta’ l-Artikolu 4 tad-Direttiva 72/462/KEE, għandhom ikunu kkunsidrati l-garanziji mogħtija rigward il-konformità ma’ din id-Direttiva u, fil-każ ta’ biċċeriji, ta’:(a) il-preżenza tal-kmamar u l-apparat meħtieġ biex isir l-eżami;(b) il-kwalifiki tal-ħaddiema responsabbli biex jagħmlu l-eżami.L-awtoritizzazzjoni tingħata lill-biċċerija jew lill-impjant li jqatta’ l-laħam biss fejn l-awtoritajiet kompetenti tal-pajjiż terz ikkonċernat ikunu rrikonoxxew uffiċjalment li l-biċċerija u l-impjant li jqatta’ l-laħam huma f’pożizzjoni li jimxu mal-kondizzjonijiet imsemmija fl-Artikolu 5 u fl-Anness III; barra minn hekk, fil-każ tal-biċċerija, li għandha laboratorju skond il-ħtiġijiet imsemmija fl-Anness II, Kapitolu I, u hijia f’pożizzjoni li tħares l-ħtiġijiet tal-Kapitoli l-oħra ta’ l-Anness II u dawk ta’ l-Anness I.L-awtorizzazzjoni tingħata lil stabbiliment biex iwettaq it-trattament ta’ l-iffriżar biss jekk l-awtoritajiet kompetenti tal-pajjiż terz ikkonċernat uffiċjalment irrikonoxxa li l-istabbiliment huwa f’pożizzjoni li jħares il-kondizzjonijiet imsemmija fl-Anness IV.2. Fuq il-lista (listi) msemmija fl-Artikolu 4(4) tad-Direttiva 72/462/KEE, indikazzjoni speċjali tiddaħħal ħdejn l-ismijiet ta’ l-istabbiliment li ngħataw awtorizzazzjoni skond it-tifsira tal-paragrafu 1.Artikolu 51. F’ biċċeriji li ngħatatilhom awtorizzazzjoni skond l-Artikolu 4, il-majjal li l-laħam tiegħu huwa maħsub għall-Komunità jrid jinqatel fi kmamar differenti jew fin-nuqqas ta’ dan f’ħinijiet differenti mill-majjal li l-laħam tiegħu mhux maħsub għall-Komunità, kemm-il darba l-laħam ta’ tali majjali mhuwiex eżaminat bl-istess proċedura.2. It-tqattigħ u t-tneħħija ta’ l-għadam minn mal-laħam tal-laħam li għadda minn eżami b’riżultati negattivi u maħsub għall-Komunità għandhom isiru f’impjanti tal-qtigħ, skond l-Artikolu 4.F’dawn l-impjanti tat-tqattigħ, it-tqattigħ u t-tneħħija ta’ l-għadam mil-laħam ta’ tali laħam irid isir fi kmamar differenti jew fin-nuqqas ta’ dan, f’ħinijiet differenti mil-laħam li mhux maħsub għall-Komunità, kemm-il darba l-laħam m’huwiex eżaminat skond l-istess proċedura.Artikolu 6L-ispezzjonijiet fil-pajjiżi terzi li hemm ipprovduti fl-Artikolu 5 tad-Direttiva 72/462/KEE għandhom ukoll jivverifikaw jekk id-Direttiva preżenti hijiex qed tkun applikata.Artikolu 7L-Istati Membri għandhom iħejju u jikkomunikaw lill-Kummissjoni l-lista tal-postijiet ta’ l-ispezzjonijiet riferuti fl-Artikolu 2(5) fejn:- l-eżami,- l-iffriżar riferut fl-Artikolu 3,jistgħu jsiru.Għandhom jiżguraw li dawn il-postijiet għandhom it-tagħmir meħtieġ biex iwettqu l-operazzjoniji inkwestjoni.Artikolu 8Filwaqt li jaġixxi fuq proposta mill-Kummissjoni, il-Kunsill għandu jiddeċiedi qabel l-1 ta’ Jannar 1979 fuq l-addizzjonijiet li għandhom isiru lill-metodi msemmija fl-Anness I.Artikolu 91. Fejn il-proċedura msemmija f’dan l-Artikolu tkun segwita, l-affari għandha tkun riferita mill-president mingħajr dewmien, jew fuq inizzjattiva tiegħu jew fuq talba ta’ Stat Membru, lill-kumitat permanenti tal-veterinarji (minn issa ’l quddiem riferut bħala "il-kumitat") imwaqqaf bid-deċiżjoni tal-Kunsill tal-15 ta’Ottubru 1968.2. Fil-kumitat il-voti ta’ l-Istati Membri jkollhom piż kif imsemmi fl-Artikolu 148(2) tat-trattat. Il-President m’għandux jivvota.3. Ir-rappreżentant tal-Kummissjoni għandu jissottometti abbozz tal-miżura li għandha tkun adottata. Il-kumitat jagħti l-opinjoni tiegħu dwar dawn il-miżuri fil-limitu taż-żmien deċiż mill-president wara li jikkunsidra l-urġenza tal-kwestjonijiet taħt eżami. L-Opinjonijiet jingħataw b’maġġoranza ta’ 41 vot.4. Il-Kummissjoni għandha tadotta l-miżuri u timplimentahom minnufih, fejn huma skond l-opinjoni tal-kumitat. Jekk il-miżuri ppjanati mhumiex b’mod konformi ma’ l-opinjoni tal-kumitat, jew jekk l-ebda opinjoni ma tingħata, il-Kummissjoni mingħajr dewmien tissottometti lill-Kunsill proposta rigward il-miżuri li għandhom jittieħdu.Il-Kunsill jad otta l-miżuri b’maġġoranza kkwalifikata.Jekk il-Kunsill m’adottax xi miżuri fi żmien tliet xhur mid-data meta l-proposta kienet riferita lilu, il-Kummissjoni għandha tadotta l-miżuri proposti u timplimentahom minnufih ħlief fejn il-Kunsill iddeċida kontra tali miżuri b’maġġoranza sempliċi.Artikolu 10L-Artikolu 9 għandu jgħodd sal-21 ta’ Ġunju 1981.Artikolu 11L-Istati Membri għandhom iġibu fis-seħħ sa mhux aktar tard mill-1 ta’ Jannar 1979, il-liġijiet, ir-regolamenti u d-disposizzjonijiet amministrattivi meħtieġa biex jimxu ma’ din id-Direttiva. Huma jridu mbagħad jinfurmaw lill-Kummissjoni minnufih b’dan.Artikolu 12Din id-Direttiva hija indirizzata lill-Istati Membri.Magħmula fi Brussel, fil-21 ta’ Diċembru 1976.Għall-KunsillIl-PresidentA. P. L. M. M. Van der Stee[1] ĠU L 302, tal-31.12.1972, p. 28.[2] ĠU L 172, tat-3.7.1975, p. 17.--------------------------------------------------ANNESS IMETODI TA’ EŻAMI GĦAT-TRICHINAEI. EŻAMI TRIKINOSKOPIKU(a) ApparatTrikinoskopju b’lampa inkandexxenti b’50 x u tkabbar 80 sa 100 darba.Ħġieġa tal-pressa magħmula minn żewġ ħġiġiet - li waħda minnhom tkun maqsuma f’partijiet indaqs - imqass żgħir mgħawweġ, forbiċi żgħir, sikkina biex taqta’ l-kampjuni, kontenituri żgħar innumerati biex jinħażnu l-kampjuni separatament, pipetta żgħira, tazza ta’ aċidu aċetiku u tazza tas-soluzzjoni ta’ l-idroġenu perossidu biex tillumina xi kalċifikazzjonijiet jew trattab laħam xott.(b) Teħid tal-kampjuniFil-każ ta’ karkassi sħaħ, għandu jittieħed mill-inqas kampjun wieħed daqs ta’ ġellewża miż-żewġ kolonni tad-dijaframma fit-transizzjoni tal-parti tal-muskoli.Jekk hemm kolonna tad-dijaframma waħda, għandu jittieħed kampjun wieħed daqs żewġ ġellewżiet. Fin-nuqqas taż-żewġ kolonni tad-dijaframma, żewġ kampjuni ta’ madwar id-daqs ta’ ġellewża għandhom jittieħdu mill-parti tal-kustilji jew mill-parti ta’ l-għadma tas-sider tad-dijaframma, jew skond xi jkun il-każ, mill-muskolu ta’ l-ilsien jew mill-muskolu tax-xedaq jew mill-muskoli taż-żaqq.Għall-biċċiet tal-laħam, minn kull biċċa ħu tliet kampjuni tal-muskoli ta’ l-iskeletru, li fihom ftit xaħam, jekk possibbli d-daqs ta’ ġellewża, u meħuda minn partijiet differenti, possibilment minn ħdejn l-għadam jew it-tendini.(ċ) MetoduJekk iż-żewġ kolonni tad-dijaframa huma prezenti, l-ispettur tat-trichinae jrid jaqta’, minn kull wieħed mill-kampjuni ta’ hawn fuq meħuda mill-karkassa kollha, seba’ biċċiet id-daqs ta’ għadma tal-ħafur li jkunu 14 b’kollox; jekk hemm kolonna waħda tad-dijaframma preżenti, 14-il biċċa, minn postijiet differenti u jekk possibbli mit-transizzjoni tal-parti tal-muskoli; huwa mbagħad irid jikkompressahom bejn iż-żewġ ħġiġiet b’tali mod li l-istampar normali jista’ jinqara ċar mill-preparazzjoni tas-slide. Jekk il-laħam tal-kampjuni li għandu jkun eżaminat huwa xott u qadim, il-preparazzjonijiet għandhom jitrattbu b’taħlita ta’ parti waħda tas-soluzzjoni idroġenu perossidu ma’ madwar żewġ partijiet ilma għal 10 sa 20 minuta qabel ma jkunu ppressati.Jekk, fil-każ ta’ karkassi sħaħ, kampjuni jridu jittieħdu mill-parti tal-kustilji jew mill-parti ta’ l-għadma tas-sider tad-dijaframma, il-muskolu ta’ l-ilsien jew il-muskolu tax-xedaq jew il-muskoli taż-żaqq, allura 14-il biċċa d-daqs ta’ għadma tal-ħafur għandhom jinqatgħu minn kull kampjun, i.e. total ta’ 28.Minn kull wieħed mill-kampjuni meħuda mill-biċċiet tal-laħam, l-ispettur tat-trichinae jrid jaqta’ 4 biċċiet id-daqs ta’ għadma tal-ħafur, u jagħmilhom 12-il biċċa b’kollox.L-eżami trikinoskopju jrid isir b’tali mod li kull preparazzjoni tkun miflija bil-mod u bir-reqqa. Jekk l-eżami trikinoskopju jikxef xi partijiet ta’ suspett, li n-natura tagħhom ma tistax tkun ivverifikata anki bl-akbar tkabbir tat-trikinoskopju, dawn għandhom jiġu eżaminati b’mikroskopju.L-eżami mikroskopiku jrid isir b’tali mod li kull preparazzjoni tkun miflija bil-mod u bir-reqqa bi tkabbir ta’ 30 sa 40 x.Fil-każ ta’ riżultat mhux ċert, l-eżami għandu jitkompla fuq numru ieħor ta’ kampjuni u preparazzjonijiet tas-slide, jekk meħtieġ bl-għajnuna ta’ aktar tkabbir, sakemm l-informazzjoni meħtieġa tinkiseb. L-eżami trikinoskopiku għandu jsir għal mill-inqas tliet minuti.L-eżami trikinoskopiku għandu jsir għal mill-inqas sitt minuti fil-każ tal-kampjuni ta’ sostituzzjoni meħuda mill-parti tal-kustilji jew il-parti ta’ l-għadma tas-sider tad-dijaframma, mill-muskolu ta’ l-ilsien jew il-muskolu tax-xedaq jew il-muskoli taż-żaqq.Il-ħin minimu ffissat għall-eżami ma jinkludix il-ħin meħtieġ biex jittieħdu l-kampjuni u biex isiru l-preparamenti.Bħala regola ġenerali, l-eżaminatur trikinoskopiku m’għandux jispezzjona iktar minn 840 biċċa f’ġurnata, iżda bħala eċċezzjoni jista’ jispezzjona sa 1050.II. IL-METODU TAD-DIĠESTJONI ARTIFIĊJALI(a) Apparat u Materjal- sikkina biex jittieħdu l-kampjuni,- kontenituri żgħar innumerati, bl-għotjien, biex jinħażnu l-kampjuni, jekk hemm bżonn sakemm l-eżamijiet jiġu ripetuti,- inkubatur,- lembut tal-ħġieġ li jesa 2 sa 3 litri bis-sieq, b’pipe tal-lastiku mqabbad miegħu, clamps biex jissikkaw il-pipe konness,- għarbiel tal-plastik (madwar 18-il ċm dijametru, u xibka ta’ madwar 1mm),- xibka,- tubu żgħir li ġej għax-xejn b’tarf issiġillat,- taġen tal-blokka tal-ħġieġ,- magna ta’ l-ikkapuljat,- mikroskopju stereo,- likwidu diġestiv magħmul minn dan li ġej:10g pepsina (1200 u/g), 5ml hcl (mill-inqas 37 %) magħmul sa litru b’ilma tal-vit.(b) Teħid Tal-Kampjuni1. Fil-każ ta’ karkassi sħaħ għandu jittieħed kampjun ta’ mill-inqas 20g mill-kolonna tad-dijaframma fit-transizzjoni għall-parti muskolari. Fin-nuqqas tal-kolonni tad-dijaframma għandu jittieħed kampjun ta’ mill-inqas 20g mill-parti tal-kustilji jew mill-parti ta’ l-għadma tas-sider tad-dijaframma jew mill-muskolu ta’ l-ilsien jew mill-muskolu tax-xedaq jew mill-muskoli taż-żaqq.2. Għall-biċċiet tal-laħam, għandu jittieħed kampjun ta’ mill-inqas 20 g tal-muskolu ta’ l-iskeletru, li fih ftit xaħam u fejn possibbli viċin l-għadam jew it-tendini.(ċ) MetoduGħall-eżami ta’ kampjun kollettiv minn 10 ħnieżer, kampjun ta’ 10g għandu jkun ippreparat minn kull kampjun individwali ta’ 20g. L-10g li jibqa’ għandhom jinżammu għal eżami addizzjonali ta’ kampjun wieħed jekk dan ikun meħtieġ.10 kampjuni, kull wieħed jiżen 10g, jingħaqqdu f’kampjun kollettiv; jingħadda mill-magna ta’ l-ikkapuljat (b’toqob ta’ 2 mm) u jitqiegħdu mlaħalħa f’għarbiel illinejat b’saff ta’ garza. L-għarbiel imbagħad għandu jitqiegħed f’lembut imqabbad b’biċċa pipe tal-lastiku ma’ tubu żgħir li ġej għax-xejn b’tarf issiġillat; il-lembut jimtela mit-tarf bil-fluwidu tad-diġestjoni sakemm il-materja għall-analiżi jitgħatta kompletament. Il-proporzjon tal-materja għall-analiżi mal-likwidu tad-diġestjoni għandu jkun madwar 1:20 sa 1:30.Wara 18 sa 20 siegħa ta’ inkubazzjoni b’37 sa 39 °C, it-tubu ż-żgħir li ġej għax-xejn jinqala’ u jitneħħa. Wara li jitneħħa b’attenzjoni l-likwidu supernatant, is-sediment preżenti fil-ponta tat-tubu għandu jitlaħlaħ b’attenzjoni f’dixx. Imbagħad għandu jkun eżaminat għall-preżenza tat-trichinae b’mikroskopju stereo bi tkabbir ta’ 20 sa 40 darba.Fil-każ ta’ riżultat posittiv jew dubbjuż mill-eżami tal-kampjun kollettiv, il-kampjuni waħdiena li jibqa’ għandhom jiġu eżaminati individwalment wara li jiżdiedu 20g oħra minn kull ħanżir, jew fil-każ ta’ biċċiet tal-laħam, żieda ta’ 20g meħuda minn kull biċċa, skond (b) ta’ hawn fuq.III. IL-METODU LI JUŻA D-DIĠESTJONI ARTIFIĊJALI TAL-KAMPJUNI KOLLETTIVI(a) Apparat u Reaġenti- sikkina u pinzetta biex jinġabru l-kampjuni,- magna ta’ l-ikkapuljat b’toqob ta’ dijametru ta’ 2 sa 3mm,- flask erlenmeyer ta’ 3 ml b’tapp tal-lastiku jew tat-tajjar,- lembut koniku għas-separazzjoni li jesa 2000ml,- a-base stand ordinarja ta’ madwar 28 ċm tul b’virga ta’ 80ċm,- ċurkett, b’dijametru ta’ madwar 10 sa 11-il ċm li jista’ jitwaħħal ma’ sieq,- clamp b’morsa ċatta (23 b’ 40mm) li tista’ titwaħħal ma’ sieq permezz ta’ coupling doppju,- għarbiel endecott numru 80 (xibka fina 177) b’dijametru estern ta’ 11-il ċm mgħammar b’xibka tar-ram isfar jew stainless steel,- lembut tal-plastik b’dijametru intern ta’ mhux inqas minn 12-il ċm,- mikroskopju ordinarju għad-dissezzjoni (ikabbar b’40 darba) mgħammar bil-lampa ordinarju tiegħu, jew mikroskopju standard binoculari (ikabbar b’40 darba),- trikinoskopju b’mejda orizzontali għall-kumpressur,- meta jintuża t-trikinoskopju: vaska żgħira fejn jingħaddu l-larvae ta’ l-istess forma minn barra bħall-kumpressur b’volum ta’ madwar 60 sa 65cc. Il-vaska żgħira fejn jingħaddu l-larvae tista’ tkun deskritta kif ġej:Il-forma tal-vaska żgħira tikkonsisti minn ħġieġa twila 23ċm li hija ta’ l-istess ħxuna daqs dik ta’ ħġieġa f’kumpressur komuni. Iżda l-wisa’, huwa ftit inqas, p.e. 4,5ċm sabiex jippermetti l- fixation fuq il-ħġieġa, ħoxna 2mm, għolja 1,8 ċm, u twila 17,5ċm, fuq iż-żewġ naħat it-twal tal-ħġieġa ta’ taħt.Il-vaska żgħira hija magħluqa fit-truf b’żewġ ħġiġiet imwaħħlin direttament mal-ħġieġa ta’ taħt, u li huma 5ċm twal, 1ċm għolja, u 2mm ħoxnin. L-għoli tal-vaska żgħira, imkejjel minn ġewwa, għalhekk għandu jkun madwar 1ċm.Il-ħġieġ jitwaħħlu flimkien b’kolla normali tal-ħġieġ. Madwar 2,8ċm tal-ħġieġa tal-qiegħ titħalla ħielsa fiż-żewġt itruf għal skopijiet ta’ protezzjoni, u biex jiffaċilita l-immaniġġjar tal-vaska żgħira mimlija.Il-volum tal-vaska żgħira huwa madwar 60 sa 65cc b’kollox,- meta jintuża l-mikroskopju hemm bżonn ta’ numru ta’ dixxijiet Petri b’dijametru ta’ 9ċm,- speedmarker biex jimmarka fil-qiegħ tad-dixx Petri l-area għall-eżami ta’ 1ċm kwadru,- numru ta’ ricipjenti ta’ 10 litri sabiex jintużaw meta jkun applikat it-trattament tal-formol għall-apparat, u għal-likwidu ta’ diġestjoni li jibqa’ fil-każ ta’ riżultati posittivi,- aċidu idrokloriku konċentrat (37 %),- 30000 unit kull gramma ta’ trab tal-pepsina "Merck", jew pepsina b’saħħa magħrufa ta’ ditta oħra,- tilar jew tnejn li jesgħu 100 kampjun jew madwar 2g ta’ laħam.(b) Ġbir Ta’ Kampjuni1. Fil-każ ta’ karkassi sħaħ kampjun ta’ madwar 2g għandu jittieħed mill-kolonna tad-dijaframma fit-transizzjoni tal-parti muskolari. Fin-nuqqas tal-kolonni tad-dijaframma kampjun ta’ l-istess daqs għandu jittieħed mill-parti tal-kustilji jew il-parti ta’ l-għadma tas-sider tad-dijaframma, mill-muskolu ta’ l-ilsien jew mill-muskolu tax-xedaq jew mill-muskolu taż-zaqq.2. Għall-biċċiet tal-laħam, kampjun ta’ madwar 2g għandu jittieħed mill-muskolu ta’ l-iskeletru, li fih ftit xaħam u fejn possibbli viċin l-għadam jew mit-tendini.(ċ) MetoduMadwar 1g ta’ kampjun għandha tittieħed minn kull 100 kampjun individwali mill-ħnieżer. Il-kampjun kollettiv jgħaddi darba mill-magna ta’ l-ikkapuljat.L-ikkapuljat għandu jitqiegħed fi flask Erlenmeyer tat-3 litri flimkien ma’ 7g ta’ pepsin, madwar 2 litri ta’ ilma tal-vit imsaħħan għal madwar 37 sa 41 °C, u 25 ml ta’ aċidu idrokloriku kkonċentrat. It-taħlita għandha titħawwad biex jinħall il-pepsin.Il-ph tas-soluzzjoni għandha tkun madwar 1,5 sa 2.- għad-diġestjoni l-flask Erlenmeyer għandu jkun inkubat f’ 37 °C għal madwar erba’ sigħat. Il-flask għandu jkun imħawwad regolarment matul il-ħin ta’ l-inkubazzjoni, p.e. darba jew darbtejn kull siegħa.- is-soluzzjoni ddiġestita għandha tkun iffiltrata minn għarbiel għal ġol-lembut koniku tas-separazzjoni ta’ 2 litri u titħalla mhux minsusa fl-istand għal mill-inqas siegħa.- volum totali ta’ madwar 45cc għandu jinħareġ mil-lembut u jitqassam fi tliet dixxijiet Petri, li l-qiegħ tagħhom għandu jkun immarkati f’kaxxi ta’ 1ċm kwadru, bi 15-il ml f’kull dixx.- kull dixx Petri għandu jkun eżaminat fid-dettal għat-trichinae tal-larvae taħt il-mikroskopju (bi tkabbir ta’ madwar 40 darba).- meta jintużaw il-vaski żgħar fejn jingħaddu l-larvae, il-45cc għandhom jitqassmu bejn żewġ vaski żgħar fejn jingħaddu l-larvae u għandhom jiġu eżaminati bi trikinoskopju.Il-larvae jidhru bħala organiżmi li jintgħarfu fid-depożitu u spiss, meta l-ilma jkun fietel, wieħed jista’ josserva movimenti fejn il-larvae jduru fuqhom infushom u jerġgħu jinħallu, bħal ‘spirali’.Jekk jifforma sediment li mhux trasparenti biżżejjed, għandu jkun iċċarat bit-tlaħliħ. L-aħħar kampjun ta’ 45ml għandu jitferra’ f’tubu tat-testijiet tal-ħġieġ u jitħalla joqgħod għal 15-il minuta. Il-likwidu supernatant għandu mbagħad jiġi aspirat bl-attenzjoni u s-sediment għandu jitqiegħed f’madwar 45ml ta’ ilma tal-vit.Wara li jerġa’ jitħalla joqgħod għal 15-il minuta, il-likwidu supernatant għandu jerġa’ jiġi aspirat bl-attenzjoni u s-sediment għandu jitlaħlaħ bl-attenzjoni f’madwar 20ml ta’ ilma tal-vit f’dixx petri, u għandu jiġi eżaminat.Fil-każ ta’ riżultat posittiv jew dubbjuż mill-analiżi tal-kampjun kollettiv, il-kampjuni waħdiena li jibqa’ għandhom ikunu eżaminati individwalment wara li jiżdiedu 20g oħra minn kull ħanżir, jew, fil-każ ta’ biċċiet tal-laħam, żieda ta’ 20g meħuda minn kull biċċa, skond (b) ta’ hawn fuq.--------------------------------------------------ANNESS IIKAPITOLU I KONDIZZJONIJIET GĦALL-AWTORIZZAZZJONI TAL-LABORATORJI TAT-TRICHINAE (TRICHINELLA SPIRALIS)1. Il-laboratorji tat-trichinae għandhom ikunu ħdejn il-biċċeriji tal-majjali u, jekk l-istabbiliment m’għandux dawn il-faċilitajiet biex jaqdi l-ħtiġijiet l-oħra tad-Direttiva fuq it- pajjiżi terzi, għandu jkollu ta’ l-anqas il-faċilitajiet li ġejjin disponibbli:(a) kamra li tissakkar armata adegwatament għall-preparazzjoni tal-kampjuni; il-ħitan tagħha għandhom ikunu lixxi u miksijin b’kisja ta’ kulur ċar li jista’ jinħasel jew żebgħa sa għoli ta’ 2m. Kamra ta’ preparazzjoni għandha tkun ipprovduta għal kull metodu ta’ eżami użat;(b) kamra armata adegwatament li tissakkar għall-eżami bit-trikonoskopju u bil-mikroskopju;(ċ) tagħmir li jipprovdi ventilazzjoni adegwata u, jekk ikun hemm bżonn, tagħmir ta’ l-arja kkondizzjonata li jiżgura li t-temperatura tal-kamra ma taqbiżx + 25 °C;(d) dawl adegwat naturali jew artifiċjali li ma jbiddilx il-kuluri; dawl tax-xemx dirett għandu jkun evitat;(e) fil-kamra tal-preparazzjoni, għandu jkun hemm tagħmir adegwat biex l-idejn jitnaddfu u jkunu ddisinfettati;(f) tagħmir biex idallam il-kamra ta’ l-eżami;(g) possibbilment, refriġeraturi fejn jinħażnu l-kampjuni tal-laħam;(h) kamra tal-ħasil fejn għandu jinħasel u jiġi ddisinfettat it-tagħmir għall-eżami (e.g. il-kontenituri għall-kampjuni, kumpressuri, skieken u mqassijiet), bi:- paviment impermeabbli li ma jitmermirx u li jitnaddaf u jkun disinfettat faċilment,- ħitan lixxi li, sa għoli ta’ mill-anqas 2m, li huma miksija b’kisja jew żebgħa ta’ kulur ċar, li tinħasel;(i) kmamar fejn ibiddlu, sinkijiet tal-ħasil u kmamar għall-mistrieħ u toilets bil-flushing;(j) sinkijiet bl-ilma sħun u kiesaħ, ipprovdut bil-materjali ta’ tindif u ta’ disinfettar u xugamani li jintramew;(k) kontenituri li jżommu l-ilma li ma jissaddux, bl-għotjien issiġillati ermetikament, għall-ġbir tal-kampjuni wara l-eżami, u ddisinjati hekk li ma jippermettux it-tneħħija mhux awtorizzata tal-kontenuti;(l) provvisti adegwati ta’ ilma tax-xorb sħun u kiesaħ;(m) tagħmir biex jineħħa l-ilma użat li jħares il-kondizzjonijiet għall-awtorizzazzjoni tal-biċċeriji;(n) tagħmir tajjeb għall-protezzjoni kontra l-pests (insetti, rodenti, eċċ.).KAPITOLU II ĦTIĠIJIET APPLIKABBLI GĦALL-ISTAFF, IL-FOND, IT-TAGĦMIR U L-ISTRUMENTI TAL-LABORATORJI TAT-TRICHINAE2. Hija meħtieġa kull ħin l-indafa assoluta tal-ħaddiema, il-fond, it-tagħmir u l-istrumenti tal-laboratorju:(a) il-ħaddiema jridu jilbsu ħwejjeġ tax-xogħol nodfa u jaħslu jdejhom ħafna drabi matul is-sigħat tax-xogħol u wara kull brejk;(b) l-ebda annimal ma jista’ jidħol fil-laboratorji tat-trichinae;(ċ) it-tagħmir u l-istrumenti użati għandhom jinżammu ndaf u f’kondizzjoni tajba ta’ tiswija. Għandhom ikunu mnaddfa u ddisinfettati bl-attenzjoni bosta drabi matul u fl-aħħar tal-ġurnata tax-xogħol.3. Ilma tajjeb għax-xorb għandu jintuża għall-iskopijiet kollha.4. Rigward saħħa, il-ħaddiema li jieħdu l-kampjuni tal-laħam għall-eżami jridu jħarsu r-regoli ta’ l-Anness B, Kapitolu IV (11) u (12) tad-Direttiva 72/462/KEE.5. Il-kampjuni tal-laħam meħtieġa għall-eżami għandhom jittieħdu minnufih wara l-qtil u eżaminati mingħajr dewmien fil-laboratorju tat-trichinae tal-biċċerija.Dawn l-eżamijiet huma pprojbiti ’l bogħod mill-biċċerija fejn l-annimali nqatlu.6. Biex tkun evitata l-għejja u l-konsegwenzi tagħha, il-ħaddiema ta’ l-ispezzjoni għandhom jingħataw ħinijiet qosra ta’ mistrieħ matul il-ġurnata tax-xogħol.KAPITOLU III ĦTIĠIJIET DWAR IT-TRIKINOSKOPJIIl-kostruzzjoni u d-disinn tat-trikinoskopji għandhom ikunu skond il-kriterji minimi li ġejjin:1. Operazzjoni sempliċi.2. Intensità qawwija ta’ dawl:- riżultati eżatti għandhom jinkisbu anki f’kamra li mhijiex kompletament fid-dlam,- bozza ta’ proġettazzjoni ta’ 100w (12v) trid tintuża bħala s-sors tad-dawl.3. Tkabbir adegwat:- tkabbir waqt xogħol normali: 50 x,- tkabbir ta’ 80 sa 100 għall-eżami aktar preċiż ta’ oġġetti li ma jintgħarfux ċar taħt it-tkabbir ta’ xogħol normali.4. Saħħa biex tirrisolvi:- stampa ċara sew b’kulur definit tajjeb trid tinkiseb b’kull tkabbir.5. Mekkaniżmu tas-switch:- kull tibdil fit-tkabbir għandu jkun akkumpanjat b’aġġustament awtomatiku ta’ kemm jgħajjat il-kulur ta’ l-immaġni.6. Żieda fil-kuntrast:- il-kondensatur għandu jkun ipprovdut b’dijaframma bħal ħabba ta’ l-għajn li tippermetti li l-kuntrast għandu jkun miżjud għall-ispezzjoni aktar mill-viċin ta’ każijiet diffiċli,- id-dijaframma bħal ħabba ta’ l-għajn trid tkun faċli li titħaddem (e.g. lieva tal-kontroll fuq il-pjan tat-trikinoskopju).7. Iffokar faċli:- iffokar veloċi permezz ta’ ċurkett ta’ aġġustament,- iffokar preċiż permezz ta’ lieva ta’ kontroll.8. Regolazzjoni tal-vultaġġ:- biex il-kulur jgħajjat jista’ jkun aġġustat kif meħtieġ.9. Moviment lejn naħa waħda tal-kumpressur:- mekkaniżmu awtomatiku li jibblokka jrid jiżgura li l-kumpressur jimxi f’direzzjoni waħda, biex jevita spostament mhux intenzjonat.10. Veduta libera ta’ l-iscreen tal-proġettazzjoni.11. L-iscreen tal-proġettazzjoni:- mill-inqas 54 ċm f’dijametru,- kapaċità għolja li tirrifletti,- li jservi,- jista’ jkun żarmat,- faċli jitnaddaf.--------------------------------------------------ANNESS IIIL-IMMARKAR TAL-LAĦAM LI KIEN EŻAMINAT GĦAT-TRICHINAE1. L-immarkar tal-laħam għandu jsir taħt ir-responsabbiltà tal-veterinarju uffiċjali. Għal dan il-fini, għandu jżomm:- l-istrumenti maħsuba biex jimmarkaw li jista’ jagħtihom lill-assistenti biss fil-ħin ta’ l-immarkar u għat-tul ta’ ħin meħtieġ għal dan l-iskop,- it-tabelli msemmija fil-paragrafu 5. Dawn it-tabelli jingħataw lill-assistenti fil-ħin meta jridu jintużaw u fl-ammont meħtieġ.2. Il-marka trid tkun tonda b’dijametru ta’ 2·5ċm. L-informazzjoni li ġejja trid tkun tidher fuq il-marka b’karattri li jinqraw perfettament:- lejn iċ-ċentru l-ittra kapitali "T" bis-saqajn 1 ċm twal u 0.2 ċm wiesgħa,- taħt l-ittra "T" wieħed mis-settijiet ta’ inizjali li ġejjin: CEE, EEG, EWG, EØEF jew KEE. L-ittri jridu jkunu 0,4 ċm għoljin.3. Il-karkassi jridu jkunu mmarkati bil-linka jew ittimbrati bin-nar fuq ġewwa tal-koxox, skond paragrafu 2.4. L-irjus għandhom ikunu mmarkati bil-linka jew ittimbrati bin-nar, b’marka skond paragrafu 2.Bl-eċċezzjoni tal-qtugħ eżenti mill-marka tas-saħħa skond l-Anness B, Kapitolu X (43) tad-Direttiva tal-Kunsill 72/462/KEE, dawk meħudin fl-impjanti tat-tqattigħ mill-karkassi mmarkati skond ir-regoli għandhom, fejn m’għandhomx timbru, ikunu mmarkati skond il-paragrafu 2 qabel titwaħħal il-marka tas-saħħa.It-tabella pprovduta fit-tieni subparagrafu tal-paragrafu 43 imsemmi hawn fuq trid tħares il-kondizzjonijiet tal-paragrafu 6 ta’ hawn taħt.5. L-immarkar jista’ jsir ukoll permezz ta’ tabella tonda. Din it-tabella, li għandha titwaħħal ma’ kull biċċa jew ma’ kull karkassa ma tridx tkun tista’ terġa’ tintuża, trid tkun magħmula minn materjali b’saħħithom u trid tħares il-ħtiġijiet kollha ta’ l-iġjene. L-informazzjoni li ġejja trid tidher fuq is-siġilli tat-timbru f’ karattri li jinqraw perfettament:- lejn iċ-ċentru l-ittra kapitali "T",- taħt l-ittra "T" wieħed mis-settijiet ta’ inizjali li ġejjin: CEE, EEG, EWG, EØF jew KEE. L-ittri għandhom ikunu 0,2 ċm għoljin.6. It-tabella pprovduta fl-Anness B, Kapitolu X (44) tad-Direttiva msemmija fil-paragrafu 4 ta’ hawn fuq, barra l-marka tas-saħħa, għandu jkollha marka tinqara ċara bħal dik ipprovduta fil-paragrafu 2.--------------------------------------------------ANNESS IVL-IFFRIŻAR TAL-LAĦAM1. Il-laħam li jinġieb diġà ffriżat għandu jinżamm f’din il-kondizzjoni.2. It-tagħmir tekniku u l-provvista ta’ l-enerġija tal-kamra tar-refriġerazzjoni, għandha tkun tali li tiżgura li t-temperatura riferita fil-paragrafu 6 tintlaħaq malajr ħafna u tinżamm fil-partijiet kollha tal-kamra u tal-laħam.3. L-ippakkjar ta’ l-insulazzjoni għandu jitneħħa qabel l-iffriżar, ħlief għal-laħam li matulu kollu diġà laħaq it-temperatura riferita taħt il-paragrafu 6 meta jinġieb fil-kamra tar-refriġerazzjoni.4. Il-kunsinni fil-kamra tar-refriġerazzjoni għandhom jinżammu sseparati u msakkra.5. Id-data u l-ħin meta kull kunsinna tinġieb fil-kamra tar-refriġerazzjoni għandha tkun irrekordjata.6. It-temperatura fil-kamra tar-refriġerazzjoni għandha tkun mill-inqas -25°C. għandha titkejjel bi strumenti kkalibrati termo-elettriċi u titkejjel kontinwament. Ma tistax titkejjel direttament minn fejn tgħaddi arja kiesħa. L-istrumenti jridu jinżammu msakkra. Il-listi għandhom jinkludu n-numri rilevanti mir-reġistru ta’ l-ispezzjoni tal-laħam ma’ l-importazzjoni u d-data u l-ħin tal-bidu u t-tmiem ta’ l-iffriżar, u jridu jinżammu għal sena wara li jitħejjew.7. Il-laħam b’dijametru jew ħxuna sa 25ċm għandu jkun iffriżat għal mill-anqas 240 siegħa konsekuttiva, u l-laħam b’dijametru jew ħxuna ta’ bejn 25 u 50ċm għandu jkun iffriżat għal mill-inqas 480 siegħa konsekuttiva. Il-proċess ta’ l-iffriżar ma jistax ikun applikat għal laħam li għandu dijametru ikbar jew huwa eħxen. Il-ħin ta’ l-iffriżar jibda jgħodd mill-mument meta t-temperatura riferita fil-paragrafu 6 tintlaħaq fil-kamra ta’ l-iffriżar.--------------------------------------------------